**НАЦРТ**

На основу члана 84. став 3. Закона о електронским комуникацијама („Службени гласник РС“, бр. 44/10, 60/13-УС, 62/14 и 95/18-др. закон), а у вези са Уредбом о утврђивању Плана намене радио-фреквенцијских опсега („Службени гласник РС“, број 89/20), уз учешће надлежног органа аутономне покрајине, на предлог Регулаторне агенције за електронске комуникације и поштанске услуге,

         Министарство трговине, туризма и телекомуникација доноси

**П Р А В И Л Н И К**

**о утврђивању Плана расподеле радио-фреквенција у радио-фреквенцијском опсегу 694-790 MHz**

## Члан 1.

## Овим правилником утврђује се План расподеле радио-фреквенција за мобилне/фиксне комуникационе мреже (*Mobile/Fixed Communications Networks -* MFCN) за пружање јавне електронске комуникационе услуге у радио-фреквенцијскoм опсегу 694-790 MHz за територију Републике Србије.

## План расподеле из става 1. овог члана је одштампан уз овај правилник и чини његов саставни део.

## Члан 2.

## Услови за расподелу радио-фреквенција и други технички услови за коришћење радио-фреквенција у деловима радио-фреквенцијскoг опсега 694-790 MHz који се користе за мобилне/фиксне комуникационе мреже (MFCN), утврђени су у Плану расподеле из члана 1. овог правилника.

## Члан 3.

## Овај правилник ступа на снагу осмог дана од дана објављивања у „Службеном гласнику Републике Србије“.

Број: **МИНИСТАР**

У Београду, \_\_\_\_\_\_\_\_2020. године ***Расим Љајић***

## **План расподеле радио-фреквенција у радио-фреквенцијском опсегу**

## **694-790 MHz**

## **Увод**

## План расподеле радио-фреквенција за рад у радио-фреквенцијскoм опсегу 694-790 MHz (у даљем тексту: План расподеле) утврђује се на основу Уредбе о утврђивању Плана намене радио-фреквенцијских опсега („Службени гласник РС“, број 89/20) и других релевантних националних аката и одговарајућих међународних споразума и препорука, а имајући у виду потребе и захтеве корисника.

## Основ за доношење и услови за израду Планa расподеле садржани су у следећим документима:

## А) Национална регулатива

1. Закон о електронским комуникацијама („Службени гласник РС“, бр. 44/10, 60/13-УС, 62/14 и 95/18- др. закон, у даљем тексту: Закон);
2. Уредба о утврђивању Плана намене радио-фреквенцијских опсега („Службени гласник РС”, број 89/20, у даљем тексту: План намене).

Б) Међународна регулатива

1. ECC/DEC/(15)01: *Harmonised technical conditions for Mobile/Fixed Communications Networks (MFCN) in the band 694-790 MHz including a paired frequency arrangement (Frequency Division Duplex 2x30 MHz) and an optional unpaired frequency arrangement (Supplemental Downlink);*
2. ETSI EN 301 908 IMT *cellular networks;*
3. *Resolution ITU-R 56 Naming for International Mobile Telecommunications;*
4. *ECC/REC/(15)01: Cross-border Coordination for Mobile/Fixed Communications Networks (MFCN) in the frequency bands: 694-790 MHz, 1452-1492 MHz, 3400-3600 MHz and 3600-3800 MHz.*

## **Услови за израду Плана расподеле**

## При изради Плана расподeле примењени су следећи услови:

## 1) омогућавање операторима јавних електронских комуникационих мрежа оптимално, техничко и економично планирање на бази технолошке неутралности, као и изградња и функционисање јавних мобилних/фиксних комуникационих мрежа на територији Републике Србије;

## 2) коришћење основних регулаторних поставки за израду и реализацију Плана расподеле, које су усаглашене са документима који се примењују у државама чланицама CEPT-а;

## 3) основни технички параметри за израду и реализацију Плана расподеле, који су усаглашени са документима који се примењују у државама чланицама CEPT-а;

## 4) усаглашено коришћење радио-фреквенцијских блокова/фреквенција од стране оператора на националном и међународном нивоу;

## 5) коришћење радио-фреквенција из радио-фреквенцијског опсега 694-790 MHz у циљу избегавања појаве међусобних штетних сметњи.

## На основу услова за израду Плана расподеле у радио-фреквенцијском опсегу 694-790 MHz прописују се општи, технички и регулаторни услови за расподелу радио-фреквенција у овом радио-фреквенцијском опсегу.

## **Општи услови за расподелу радио-фреквенција из намењених радио-фреквенцијских опсега**

## План расподеле прописује услове за расподелу радио-фреквенција из радио-фреквенцијског опсега 694-790 MHz за мобилне/фиксне комуникационе мреже (MFCN) за пружање јавне електронске комуникационе услуге.

## Мобилне/фиксне комуникационе мреже (MFCN) укључују терестрички IMT (*International Mobile Telecommunications*), где IMT обухвата IMT-2000, IMT-*Advanced* и IMT-2020 (Резолуцијa ITU-R 56 - *Naming for International Mobile Telecommunications*).

## У радио-фреквенцијском опсегу 694-790 MHz користи се дуплексни начин рада FDD (*Frequency Division Duplex*) са FDD дуплексним размаком од 55 MHz, који обухвата 2 x 30 МHz (упарено). FDD *Downlink* почиње од 758 МHz, а FDD *Uplink* од 703 МHz. За додатну MFCN силазну везу SDL (*Supplemental Downlink*) на основу Плана намене планирано је коришћење радио-фреквенцијског опсега 738-753 MHz.

## Основни радио-фреквенцијски блок је ширине 5 MHz. Уведени су заштитни радио-фреквенцијски опсези 694-703 MHz и 788-791 MHz. Радио-фреквенцијски опсег 733-758 MHz налази се између FDD *Uplink* и FDD *Downlink* радио-фреквенцијских опсега. Радио-фреквенцијски опсег 733-738 MHz налази се између FDD *Uplink* и SDL радио-фреквенцијских опсега. Радио-фреквенцијски опсег 753-758 MHz налази се између SDL и FDD *Downlink* радио-фреквенцијских опсега.

## Радио-фреквенцијски блокови формирају се спајањем више основних радио-фреквенцијских блокова (n x 5MHz). Радио-фреквенцијски блокови се додељују континуално, без посебно одређеног спољашњег заштитног радио-фреквенцијског размака између радио-фреквенцијских блокова додељених различитим операторима.

## Распоред основних радио-фреквенцијских блокова приказан је у Табели 1.

***Табела 1. Распоред основних радио-фреквенцијских блокова у радио-фреквенцијском опсегу***

***694-790 MHz***

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **694-703** | **703-708** | **708-713** | **713-718** | **718-723** |  | **723-728** | **728-733** | **733-738** | **738-743** | **743-748** | **748-753** | **753-758** | **758-763** | **763-768** | **768-773** | **773-778** | **778-783** | **783-788** | **788-791** |
| Заштитни радио-фрекве-  нцијски опсег |  | ***Uplink* – предајни за терминалну станицу** | | | | | | Размак | SDL | | | Размак | ***Downlink* – предајни за базну станицу** | | | | | | Заштитни радио-фрекве-  нцијски опсег |
| **9 MHz** |  | **30 MHz**  **(6 блокова од 5 MHz)** | | | | | | **5 MHz** | **15 MHz**  **(0 до 3 блока од 5 MHz)** | | | **5 MHz** | **30 MHz**  **(6 блокова од 5 MHz)** | | | | | | **3 MHz** |

## Делови заштитних радио-фреквенцијских опсега и размака: 698-703/753-758 МHz и 733-736/788-791 МHz на основу Плана намене планирани су за коришћење за BB-PPDR (*BroadBand -* *Public Protection and Disaster Relief*).

## **Технички услови за коришћење радио-фреквенција**

У циљу избегавања штетних сметњи између корисника радио-фреквенцијског спектра, технички услови за базне и терминалне радио станице у радио-фреквенцијскoм опсегу 694-790 MHz утврђени су на основу спектралне маске на ивици радио-фреквенцијског блока - BEM (*block edge mask*). BEM се састоји од компоненти унутар и изван додељеног радио-фреквенцијског блока, које одређују дозвољене нивое радио-емисије.

**3.1. Базна станица**

Eлементи BEM-а за базне радио-станице у мобилној/фиксној комуникационој мрежи, дефинисани у Табели 2, користе се на следећи начин:

* ограничење снаге базне станице унутар радио-фреквенцијског блока користи се за радио-фреквенцијски блок додељен оператору;
* ограничења снаге базне станице примењују се и на прелазне регионе, осим ако се радио-фреквенцијски спектар користи за MFCN, PPDR (*Public Protection and Disaster Relief*) или M2M (*Machine to Machine*). Уколико се прелазни региони поклапају са заштитним радио-фреквенцијским опсезима или суседним радио-фреквенцијским опсезима, користе се ограничења снаге базне станице за прелазни регион;
* ограничења снаге базне станице за основни регион примењују се за преостали радио-фреквенцијски спектар додељен за MFCN *Uplink* и *Downlink* (укључујући SDL радио-фреквенцијски спектар, ако се користи), за DTT (*Digital Terrestrial Television*) радио-фреквенцијски спектар испод 694 MHz, за радио-фреквенцијски спектар који се користи за MFCN изнад 790 MHz или за PPDR или M2M *Uplink* или *Downlink*;
* ограничења снаге базне станице прописана за заштитне радио-фреквенцијске опсеге примењују се у деловима заштитних радио-фреквенцијских опсега, који се не преклапају са прелазним регионима или који се не користе за PPDR или M2M;
* ограничења снаге за дуплексни размак примењују се за радио-фреквенцијски спектар између 733 MHz и 758 MHz, који се не користи за MFCN (укључујући SDL), PPDR или M2M.

***Табела 2. Eлементи спектралне маске на ивици радио-фреквенцијског блока - BEM***

***за базне станице у мобилној/фиксној комуникационој мрежи***

|  |  |
| --- | --- |
| Унутар радио-фреквенцијског блока | Радио-фреквенцијски блок за који се дефинише BEM. |
| Основни регион | Радио-фреквенцијски спектар додељен за MFCN *Uplink* и *Downlink* (укључујући SDL радио-фреквенцијски спектар, ако се користи), за DTT испод 694 MHz, за MFCN изнад 790 MHz, за PPDR или M2M *Uplink* или *Downlink.* |
| Прелазни регион | Радио-фреквенцијски спектар од 0 до 10 MHz испод и изнад радио-фреквенцијског блока додељеног оператору, осим радио-фреквенцијског опсега, који се користи за MFCN,PPDR или M2M. |
| Заштитни радио-фреквенцијски опсези | * Радио-фреквенцијски спектар између DTT радио-фреквенцијског опсега испод 694 MHz и доње ивице MFCN *Uplink-*а (694-703 MHz); * Радио-фреквенцијски спектар између горње ивице MFCN *Downlink*-а у радио-фреквенцијском опсегу испод 788 MHz и доње ивице MFCN *Downlink*-а у радио-фреквенцијском опсегу изнад 791 MHz (788-791 MHz).   За случај преклапања прелазног региона и заштитног радио-фреквенцијског опсега, користе се ограничења снаге базне станице дефинисана за прелазни регион. Када се радио-фреквенцијски спектар користи за PPDR или M2M, примењују се ограничења снаге базне станице за основни или прелазни регион. |
| Дуплексни размак | Радио-фреквенцијски спектар из FDD дуплексног размака (733-758 MHz), који се не користи за SDL, PPDR или M2M.  За случај преклапања прелазног региона и дела FDD дуплексног размака, који се не користи за SDL, PPDR или M2M, примењују се ограничења снаге базне станице за прелазни регион. |

У Табелама од 3. до 9, дефинисан је BEM за базну станицу у мобилној/фиксној комуникационој мрежи.

***Табела 3. Ограничење снаге базне станице*** ***у мобилној/фиксној комуникационој мрежи***

***унутар радио-фреквенцијског блока***

|  |  |  |
| --- | --- | --- |
| **Радио-фреквенцијски опсег** | **Максимална средња еквивалентна изотропно израчена снага *e.i.r.p.*** | **Ширина опсега мерења** |
| Радио-фреквенцијски блок додељен оператору | 64 dBm/5 МHz по антенском прикључку | 5 MHz |

***Табела 4. Ограничење снаге базне станице у мобилној/фиксној комуникационој мрежи***

***у основном региону***

|  |  |  |  |
| --- | --- | --- | --- |
| **Радио-фреквенцијски опсег** | **Ширина опсега блока који се штити** | **Максимална средња еквивалентна изотропно израчена снага *e.i.r.p.*** | **Ширина опсега мерења** |
| Радио-фреквенције у *Uplink* радио-фреквенцијском опсегу 698-736 MHz (2) | ≥ 5 MHz | -50 dBm по ћелији (1) | 5 MHz |
| 3 MHz | -52 dBm по ћелији (1) | 3 MHz (2) |
| ≤ 3 MHz | -64 dBm по ћелији (1) | 200 kHz (2) |
| Радио-фреквенције у *Uplink* радио-фреквенцијском опсегу 832-862 MHz | ≥ 5 MHz | -49 dBm по ћелији (1) | 5 MHz |
| Радио-фреквенције у *Downlink* радио-фреквенцијском опсегу 738-791 MHz | ≥ 5 MHz | 16 dBm по антенском прикључку | 5 MHz |
| 3 MHz | 14 dBm по антенском прикључку | 3 MHz |
| < 3 MHz | 2 dBm по антенском прикључку | 200 kHz |
| Радио-фреквенције у *Downlink* радио-фреквенцијском опсегу 791-821 MHz | ≥ 5 MHz | 16 dBm по антенском прикључку | 5 MHz |
| (1) Уколико базна станица има више сектора, максимално дозвољена израчена снага се односи на сваки од појединачних сектора;  (2) У зависности од имплементиране опције, може се користити ширина опсега мерења од 3 MHz или од 200 kHz за заштиту блока ширине 3 MHz. | | | |

***Табела 5. Ограничење снаге базне станице у мобилној/фиксној комуникационој мрежи***

***у прелазном региону унутар радио-фреквенцијског опсега 733-788 MHz***

|  |  |  |
| --- | --- | --- |
| **Радио-фреквенцијски опсег** | **Максимална средња еквивалентна изотропно израчена снага *e.i.r.p.*** | **Ширина опсега мерења** |
| Oд –10 до –5 MHz у односу на доњу ивицу радио-фреквенцијског блока | 18 dBm по антенском прикључку | 5 MHz |
| Од –5 до 0 MHz у односу на доњу ивицу радио-фреквенцијског блока | 22 dBm по антенском прикључку | 5 MHz |
| Од 0 до +5 MHz у односу на горњу ивицу радио-фреквенцијског блока | 22 dBm по антенском прикључку | 5 MHz |
| Од +5 до +10 MHz у односу на горњу ивицу радио-фреквенцијског блока | 18 dBm по антенском прикључку | 5 MHz |

***Табела 6. Ограничење снаге базне станице у мобилној/фиксној комуникационој мрежи***

***у прелазном региону изнад 788 MHz***

|  |  |  |
| --- | --- | --- |
| **Радио-фреквенцијски опсег** | **Максимална средња еквивалентна изотропно израчена снага *e.i.r.p.*** | **Ширина опсега мерења** |
| 791-796 MHz за радио-фреквенцијски блок са горњом ивицом на 788 MHz | 19 dBm по антенском прикључку | 5 MHz |
| 791-796 MHz за радио-фреквенцијски блок са горњом ивицом на 783 MHz | 17 dBm по антенском прикључку | 5 MHz |
| 796-801 MHz за радио-фреквенцијски блок са горњом ивицом на 788 MHz | 17 dBm по антенском прикључку | 5 MHz |
| 788-791 MHz за радио-фреквенцијски блок са горњом ивицом на 788 MHz | 21 dBm по антенском прикључку | 3 MHz |
| 788-791 MHz за радио-фреквенцијски блок са горњом ивицом на 783 MHz | 16 dBm по антенском прикључку | 3 MHz |
| 788-791 MHz за радио-фреквенцијски блок са горњом ивицом на 788 MHz за заштиту система са ширином опсега < 3 MHz | 11 dBm по антенском прикључку | 200 kHz |
| 788-791 MHz за радио-фреквенцијски блок са горњом ивицом на 783 MHz за заштиту система са ширином опсега < 3 MHz | 4 dBm по антенском прикључку | 200 kHz |

***Табела 7. Ограничење снаге базне станице у мобилној/фиксној комуникационој мрежи***

***у делу FDD дуплексног размака који се не користи за SDL, PPDR или M2M***

|  |  |  |
| --- | --- | --- |
| **Радио-фреквенцијски опсег** | **Максимална средња еквивалентна изотропно израчена снага *e.i.r.p.*** | **Ширина опсега мерења** |
| Од -10 до 0 MHz у односу на доњу ивицу *Downlink* радио-фреквенцијског опсега или доњу ивицу најнижег SDL блока, али изнад горње ивице *Uplink* радио-фреквенцијског опсега | 16 dBm по антенском прикључку | 5 MHz |
| Више од 10 MHz у односу на доњу ивицу *Downlink* радио-фреквенцијског опсега или доњу ивицу најнижег SDL радио-фреквенцијског блока, али изнад горње ивице *Uplink* радио-фреквенцијског опсега | -4 dBm по антенском прикључку | 5 MHz |

***Табела 8. Ограничење снаге базне станице у мобилној/фиксној комуникационој мрежи***

***у заштитним радио-фреквенцијским опсезима који се не користе за PPDR***

***или M2M***

|  |  |  |
| --- | --- | --- |
| **Радио-фреквенцијски опсег** | **Максимална средња еквивалентна изотропно израчена снага *e.i.r.p.* ван радио-фреквенцијског блока** | **Ширина опсега мерења** |
| Радио-фреквенцијски спектар између границе радио-фреквенцијског опсега намењеног радио-дифузној служби и доње границе FDD *Uplink* радио-фреквенцијског опсега, a који се не користи за PPDR или M2M (694-698 MHz) | -32 dBm по ћелији (1) | 1 MHz |
| (1) Уколико базна станица има више сектора, максимално дозвољена израчена снага се односи на сваки од појединачних сектора. | | |

***Табела 9. Ограничење снаге базне станице у мобилној/фиксној комуникационој мрежи***

***у основном региону за DTT радио-фреквенцијски спектар***

|  |  |  |
| --- | --- | --- |
| **Радио-фреквенцијски опсег** | **Максимална средња еквивалентна изотропно израчена снага *e.i.r.p.*** | **Ширина опсега мерења** |
| DTT радио-фреквенције испод 694 MHz где се штити радио-дифузна служба | -23 dBmпо ћелији (1) | 8 MHz |
| (1) Уколико базна станица има више сектора, максимално дозвољена израчена снага се односи на сваки од појединачних сектора. | | |

**3.2. Терминална станица**

BEM за терминалне станице у мобилној/фиксној комуникационој мрежи састоји се од ограничења снаге терминалне станице унутар радио-фреквенцијског блока, захтева унутар заштитног радио-фреквенцијског опсега између DTT и MFCN *Uplink,* елемената радио-фреквенцијског спектра између MFCN *Uplink* и *Downlink* (укључујући и SDL, ако се користи) и ограничења снаге терминалне станице у основном региону за DTT спектар.

У Табелама од 10. до 13. дефинисан је BEM за терминалну станицу у мобилној/фиксној комуникационој мрежи.

***Табела 10. Ограничење снаге терминалне станице у мобилној/фиксној***

***комуникационој мрежи унутар радио-фреквенцијског блока***

|  |
| --- |
| **Максимална средња снага унутар радио-фреквенцијског блока** |
| 1. dBm (1) |
| 1. Како би се узео у обзир рад у екстремним условима у окружењу и подржали различити произвођачи, наведена вредност дозвољава толеранцију од + 2 dB. Ограничења снаге терминалне станице изражена су као *e.i.r.p.* за фиксне или уграђене терминалне станице и као тотална израчена снага за мобилне или номадске терминалне станице. За изотропне антене, еквивалентно изотропно израчена снага и тотално израчена снага су изједначене. За антене са усмереним дијаграмом зрачења, по дефиницији, *e.i.r.p.* је у правцу главног снопа већа од тотално израчене снаге. |

***Табела 11. Ограничење снаге терминалне станице у мобилној/фиксној комуникационој мрежи унутар заштитног радио-фреквенцијског опсега***

|  |  |  |
| --- | --- | --- |
| **Радио-фреквенцијски опсег емисија ван радио-фреквенцијског блока** | **Максимална средња еквивалентна изотропно израчена снага *e.i.r.p.* ван радио-фреквенцијског блока** | **Ширина опсега мерења** |
| 694 – 698 MHz | -7 dBm | 4 MHz |
| 698 -703 MHz | 2 dBm | 5 MHz |

***Табела 12. – Ограничење снаге терминалне станице у мобилној/фиксној комуникационој мрежи унутар дуплексног размака (733-758 MHz).***

|  |  |  |
| --- | --- | --- |
| **Радио-фреквенцијски опсег емисија ван радио-фреквенцијског блока** | **Максимална средња еквивалентна изотропно израчена снага *e.i.r.p.***  **ван радио-фрекенцијског блока** | **Ширина опсега мерења** |
| 733-738 MHz | 2 dBm | 5 MHz |
| 738 – 753 MHz (не примењује се на радио-фреквенцијске блокове који се користе за SDL) | -6 dBm | 5 MHz |
| 753 – 758 MHz | -18 dBm | 5 MHz |

***Табела 13. Ограничење снаге терминалне станице у мобилној/фиксној комуникационој***

***мрежи – нежељене емисије унутар радио-фреквенцијског опсега радио-дифузне службе***

|  |  |  |
| --- | --- | --- |
| **Радио-фреквенцијски опсег нежељених емисија** | **Максимална средња снага нежељене емисије** | **Ширина опсега мерења** |
| 470-694 MHz | -42 dBm (1) (2) | 1. MHz |
| 1. Ова вредност је дефинисана подразумевајући ширину DVB-T2 канала од 8 MHz, DTT фиксни пријем и ширину опсега MFCN система од 10 MHz (размак централних фреквенција DTT и MFCN система је 18 MHz, од којих је 9 MHz заштитни радио-фреквенцијски опсег). 2. За случај ширине радио-фреквенцијског опсега MFCN система веће од 10 MHz и нежељене емисије веће од -42 dBm/8 MHz у радио-фреквенцијском опсегу испод 694 MHz, може се имплементирати већа ширина MFCN радио-фреквенцијског опсега, који почиње на радио-фреквенцији изнад 703 MHz, на начин да је захтевано ограничење снаге ван радио-фреквенцијског опсега у границама. У циљу остварења ограничења снаге ван радио-фреквенцијског опсега могу се применити одређене технике: DTT филтрирање, смањење снаге унутар радио-фреквенцијског блока за терминалну станицу, смањење ширине радио-фреквенцијског опсега предаје терминалних станица и сл. | | |

## **4.      Регулаторни услови  за расподелу радио-фреквенција**

## Оператори којима су додељени суседни радио-фреквенцијски блокови, могу међусобно да се усагласе о другим условима који омогућавају ефикасније коришћење радио-фреквенцијског спектра од услова прописаних у тачки 3. овог плана расподеле, уз сагласност регулаторне организације надлежне за послове електронских комуникација.

## Оператор је у обавези да прилагоди параметре своје базне станице тако да буду испуњени технички услови изван граница територије Републике Србије, утврђени билатералним или мултилатералним међународним техничким споразумима. У недостатку билатералних или мултилатералних међународних техничких споразума потребно је поштовати ограничења из важеће верзије препоруке ECC/REC/(15)01.

## У појединим случајевима штетних сметњи, регулаторна организација надлежна за послове електронских комуникација, утврдиће додатна ограничења коришћења радио-фреквенцијског опсега 694-790 MHz, ради заштите постојећих служби које раде у суседним радио-фреквенцијским опсезима.

## Право на коришћење радио-фреквенција из делова радио-фреквенцијских опсега 694-790 MHz који се користе за мобилне/фиксне комуникационе мреже (MFCN), стиче се на основу појединачне дозволе за коришћење радио-фреквенција која се издаје по спроведеном поступку јавног надметања, у складу са чланом 89. Закона.

## **О б р а з л о ж е њ е**

# **I. Правни основ**

Правни основ за доношење Правилника о утврђивању Плана расподеле радио-фреквенција у радио-фреквенцијском опсегу 694-790 MHz (у даљем тексту: Правилник о утврђивању Плана расподеле), садржан је у одредби члана 84. став 3. Закона о електронским комуникацијама („Службени гласник РС“, бр. 44/10, 60/13-УС, 62/14 и 95/18-др. закон, у даљем тексту: Закон).

Одредбом члана 84. став. 3. Закона, а у вези са Уредбом о утврђивању Плана намене радио-фреквенцијских опсега („Службени гласник РС“, број 89/20, у даљем тексту: План намене), утврђено је да планове расподеле радио-фреквенција доноси министарство надлежно за послове телекомуникација и информационог друштва, сада Министарство трговине, туризма и телекомуникација (у даљем тексту: министарство), уз учешће надлежног органа аутономне покрајине, на предлог Регулаторне агенције за електронске комуникације и поштанске услуге (у даљем тексту: Агенција).

**II. Разлози за доношење**

На основу Плана намене, делови радио-фреквенцијског опсега 694-790 MHz су намењени за јавне електронске комуникационе услуге - MFCN (укључујући и IMT), а право на коришћење радио-фреквенција из делова наведеног радио-фреквенцијског опсега стиче се на основу појединачне дозволе за коришћење радио-фреквенција, која се издаје по спроведеном поступку јавног надметања, у складу са чланом 89. Закона.

Доношење Правилника о утврђивању Плана расподеле представља потребан услов за коришћење наведеног радио-фреквенцијског опсега за технологије мобилне телефоније пете генерације (5G). Такође, један од приоритета који је поставила Европска унија је координирана примена 5G технологије у свим земљама чланицама до 2020. године. С тим у вези, интерес Републике Србије је да не заостаје у овом процесу, већ да узме активно и благовремено учешће. Из тог разлога, један од приоритета Агенције и претходни услов за спровођење јавног надметања за продају радио-фреквенцијског спектра за потребе 5G технологије у 2020. години је и припрема, односно израда планова расподеле радио-фреквенцијских опсега за наведену технологију.

Израда Нацрта правилника о утврђивању Плана расподеле је садржана у годишњем Плану рада Агенције за 2020. годину.

**III. Објашњење појединих решења**

## Решења која су примењена у Нацрту правилника о утврђивању Плана расподеле су у складу су са националном и међународном европском регулативом, која је наведена у Уводу предметног Плана расподеле.

Члан 3. Нацрта правилника о утврђивању Плана расподеле уређује моменат његовог ступања на снагу.

**IV. Предлог даљих активности**

Предлаже се да Управни одбор Агенције размотри и усвоји Нацрт правилника о утврђивању Плана расподеле, као и да се исти, након тога, у складу са одредбама чл. 34-36. Закона, упути на јавне консултације у трајању од 15 радних дана.

Након спроведених јавних консултација, извршиће се обрада и анализа приспелих примедаба, предлога и сугестија и Управном одбору Агенције ће се доставити одговарајући Предлог правилника о утврђивању Плана расподеле. По усвајању наведеног предлога акта, сагласно члану 84. ст. 3. и 4. Закона, тај општи акт се, након прибављеног мишљења органа одбране, безбедности и служби за хитне интервенције, yпyћyje надлежном министарству на даљу надлежност.

**V. Процена финансијских средстава**

За спровођење овог правилника није потребно обезбедити посебна средства у финансијском плану Агенције.